**Együttműködési megállapodás az iskolai közösségi szolgálat közös lebonyolításáról**

|  |  |
| --- | --- |
| amelyet egyrészről | iskola: **Nagyboldogasszony Római Katolikus Gimnázium, Általános Iskola és Alapfokú Művészeti Iskola** |
|  | székhely: **7400 Kaposvár Zárda utca 2.** |
|  | képviselő: **Varga Bálint Róbert** |
|  | OM-azonosító: **034155** |
|  | a továbbiakban: **Iskola** |
|  |  |
| másrészről | név: **………………………………………………………………………………** |
|  | székhely: **…………………………………………** |
|  | képviselő: **………………………………………..** |
|  | a továbbiakban: **Szervezet** |
|  | a továbbiakban **együtt: Felek** |

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

Az Iskola vállalja, hogy a Szervezet által felkínált helyre és időpontban a tanulók jelentkezéseivel összehangolva havonta előre elkészített, egyeztetett terv alapján a jelentkező tanulókat a Szervezethez irányítja.

A közösségi szolgálatot koordináló pedagógus egy órás felkészítő, majd a teljes tevékenység (program) lezárását követően egy órás záró foglalkozást tart az iskolában az adott tanuló esetében az ötven óra közösségi szolgálaton belül.

**3. A Szervezet kötelezettségei, vállalásai:**

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.

(3) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(4) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Iskola részéről a program felelőse és kapcsolattartója**

A kapcsolattartó neve: **Nagy Krisztina**

A kapcsolattartó elérhetőségei: **82-511-805**

email: **titkar@katgim.hu**

**5. A Szervezet részéről a program felelőse és kapcsolattartója**

A kapcsolattartó neve: ………………………………………….

A kapcsolattartó elérhetőségei:

telefonszám: ……………………………………………

e-mail: …………………………………………………

**6. A programmal kapcsolatban felmerülő költségek és annak kötelezettségvállalója**\*

A tanulók részére nem jár a szervezet részéről díjazás.

**7. A program ütemezése**

7.1. A tanulók/szülők tájékoztatása a közösségi szolgálatról

Határidő: tanév eleje

Felelős: érintett osztályfőnökök

Módja: osztályfőnöki órák, szülői értekezlet

7.2. A tanulók felkészítése

Határidő: folyamatosan, az adott tevékenységet megelőzően

Felelős: érintett osztályfőnökök

7.3. A program folyamatos nyomon követése

Határidő: 2013. szeptembertől folyamatosan

Felelős: érintett osztályfőnökök

7.4. A program lezárása a tanulókkal

Határidő: az adott tanuló érettségi vizsgáját megelőző tanév vége

Felelős: érintett osztályfőnökök

**8. A program megvalósulása során felmerülő módosítási kérelmek bírálatának menete**

8.1. A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 3 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad

*Kaposvár, ………………………………….*

|  |  |
| --- | --- |
| ……………………………………. | …………………………………….. |
| az Iskola részéről  P.H | a Szervezet részéről  P.H |